श्रीलंकालाई क्वाटरफाइनलसम्म पुर्‍याउन महत्वपुर्ण भुमिका खेलेका तिलकरत्ने दिल्सान पनि यस विश्वकपमा सफल ब्याट्सम्यानको सूचिमा छन् । यस विश्वकपमा ७ खेल खेलेका दिल्सानले ६५ दशमलव ८३ को औसतमा ३ सय ९५ रन बनाए । प्रतियोगितामा २ शतक र एक अर्धशतक प्रहार गरेका दिल्सान सर्वाधिक चौका हान्ने खेलाडीको सूचिमा ४८ चौकासहित चौथो स्थानमा रहे । यस विश्वकपमा उनले बंगलादेशविरुद्ध नट आउट १ सय ६१ रन हानेका थिए ।
